Diari Oficial de la Generalitat Valenciana


Sumari del DOGV 1753, del 27-03-1992 (1992/824321)

ORDRE de 17 de febrer de 1992, del Conseller de Cultura, Educació i Ciència, per la qual determina el calendari d'aplicació de l'Educació Primària, s'adequa la denominació dels centres públics que imparteixen aquests ensenyaments i es fixa el nombre màxim d'alumnes per aula en els centres d'Educació Pre-escolar i Educació Primària finançats amb fons públics a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/17/(2)/dof/vci/html**

### Dades del document

Número de DOGV
:   1753

Data del DOGV
:   27-03-1992

Secció del DOGV
:   DISPOSICIONS GENERALS

Número del document
:   1992/824321


Data del document
:   17-02-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 17 de febrer de 1992, del Conseller de Cultura, Educació i Ciència, per la qual determina el calendari d'aplicació de l'Educació Primària, s'adequa la denominació dels centres públics que imparteixen aquests ensenyaments i es fixa el nombre màxim d'alumnes per aula en els centres d'Educació Pre-escolar i Educació Primària finançats amb fons públics a la Comunitat Valenciana.  
La Lleí Orgànica 1/1990, de 3 d'octubre, d'ordenació general del sistema educatiu, estableix que el desplegament d'aquesta pertoca a les comunitats autònomes dins de l?àmbit de les seues competències, tret d'aquelles matèries que corresponen a l?Estat en aplicació de la normativa vigent.  
L'actuació de l?Estat en aquesta matèria ha estat regulada mitjançant el Reial Decret 1004/1991, de 14 de juny (BOE de 25 de juny) pel qual es fixen els requisits mínims que han de reunir els centres que imparteixen ensenyaments no universitaris de règim general i el Reial Decret 1006/1991, de 14 de juny (BOE de 26 de juny) pel qual s'assenyalen els ensenyaments mínims que han de considerar-se com a matèria comuna a totes les autonomies amb competències en matèria educativa a l?hora de fixar el currículum d'Educació Primària.  
Una vegada establert el currículum de l?Educació Primària a la Comunitat Valenciana, mitjançant el Decret 20/1992, de 17 de febrer (DOGV de 20 de febrer), es fa necessari fixar els terminis del calendari d'aplicació d'aquests ensenyaments i el nombre màxim d'alumnes per unitat escolar en els centres que impartesquen aquestes ensenyaments.  
La Generalitat Valenciana és competent per a fixar l'adaptació dels terminis del calendari d?aplicació del nous ensenyaments i el nombre màxim d'alumnes per unitat escolar, d'acord amb el que estableixen l'article 17.3 i la disposició final primera del Reial Decret 986/1991, de 14 de juny (BOE de 25 de juny) pel qual s'aprova el calendari d?aplicació de la nova ordenació del sistema educatiu.  
Per tot això, en virtut del que estableix el Reial Decret 986/1991, de 14 de juny, i fent ús de les competències que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
El contingut que estableix aquesta ordre serà d'aplicació a tots els centres docents de la Comunitat Valenciana que a hores d'ara imparteixen ensenyaments d'Educació General Bàsica, d'Educació Pre-escolar, i Educació Primària, amb les excepcions que s'hi preveuen.  
Segon  
El calendari d?aplicació dels ensenyaments d'Educació Primària serà el següent:  
L'any acadèmic 1992/1993 s'implantarà, amb caràcter general el primer cicle d'aquests ensenyaments i deixaran d'impartir-se el primer i segon curs d'Educació General Bàsica.  
L'any acadèmic 1993/1994 s'implantaran, amb caràcter general els cicles segon i tercer d'Educació Primària í deixaran d'impartir-se els ensenyaments corresponents als cursos tercer, quart, cinqué i sisé d'Educació General Bàsica.  
Tercer  
En els centres docents finançants amb fons públics, a partir del curs acadèmic 1992/1993 el nombre màxim d'alumnes per aula durant el primer curs d'Educació Primària serà de 25.  
En el nivell educatiu esmentat aquest límit es farà extensiu al segon curs a partir de l'any acadèmic 1993/1994; al tercer curs a partir de l'any acadèmic 1994/1995; al quart curs a partir del 1995/1996; al cinquè curs a partir del 1996/1997 i al sisè curs a partir de l'any 1997/1998.  
Quart  
En els centres docents que tinguen unitats d'Educació Pre-escolar finançats amb fons públics el nombre màxim d'alumnes per aula serà el següent:  
- Unitats de 3 anys, a partir del curs acadèmic 1992/1993, 20 alumnes per aula.  
- Unitats de 4 i 5 anys, a partir del curs acadèmic 1992/1993, 25 alumnes per aula.  
Cinquè  
Els centres públics que imparteixen ensenyaments d'Educació General Bàsica, s'anomenaran genèricament col·legis d'Educació Primària. Es procedirà, d'ofici, a efectuar la corresponent modificació en el Registre de Centres Docents de la Comunitat Valenciana.  
DISPOSICIONS TRANSITORIES  
Primera  
Provisionalment, i mentre es defineixen les plantilles tipus per les quals es determinen els llocs de treball dels centres públics d'Educació Primària, continuarà en vigor la normativa que regula les plantilles tipus i els llocs de treball dels centres d'Educació General Bàsica.  
Segona  
Durant els cursos 1992/1993 i 1993/1994, a les localitats, on per motiu d'escolarització, no siga possible l'aplicació del nombre màxim d'alumnes per aula assenyalat en aquesta disposició per al primer curs d'Educació Primària, la Direcció Territorial de Cultura i Educació corresponent determinarà el nombre màxim d'alumnes per aula en cadascuna de les localitats afectades.  
En cap cas, aquestes unitats, que perduraran al llarg de tota l?Educació Primària, admetran més alumnes. Les vacants que es produesquen durant aquesta escolarització seran sempre amortitzades, fins arribar al màxim de 25 alumnes per aula.  
Tercera  
D'acord amb el que estableix l'article 10, apartat 2n, de l?Ordre de 15 de març de 1988 (DOGV de 15 d'abril) per la qual es regula el procediment d'admissió d'alumnes en els centres docents finançats amb fons públics, s'autoritza la constitució d'unitats de més de 25 alumnes per aula en el primer curs d'Educació Primària, durant els cursos acadèmics 1992/1993 i 1993/1994, quan aquestes es constituesquen per continuïtat d'unitats d'Educació Pre-escolar finançades amb fons públics que, en virtut de la normativa citada, comptaven amb més de 25 alumnes.  
Així mateix s'autoritza la constitució d'unitats de Pre-escolar de 5 anys amb més de 25 alumnes, durant el curs 1992/1993, quan aquestes es constituesquen per continuïtat d'unitats finançades amb fons públics que en Pre-escolar 4 anys tenien ja més de 25 alumnes.  
De cap manera aquestes unitats, que perduraran al llarg de tota l?Educació Primària, admetran més alumnes dels que tenien en Pre-escolar. Les vacants que es produesquen durant aquesta escolarització seran sempre amortitzades, fins arribar a un màxim de 25 alumnes per aula.  
Quarta  
Els centres privats no concertats estaran facultats per tal d'adequar el nombre màxim d'alumnes per aula, d'acord amb el que disposa l'article 17, apartat 4 del Reial Decret 986/1991, de 14 de juny.  
DISPOSICIONS FINALS  
Primera  
Es faculta la Direcció General de Centres i Promoció Educativa per al desplegament d'aquesta disposició.  
Segona  
Aquesta ordre entrarà en vigor en el moment de la publicació en el Diari Oficial de la Generalitat Valenciana, no obstant això, els efectes s'entendran referits a l?inici del curs escolar 1992/1993.  
València, 17 de febrer de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI